
111/2026. (III.25.) határozata

a Móri Többcélú Kistérségi Társulás Társulási Megállapodásának módosítása tárgyában

Mór Városi Önkormányzat Képviselő-testülete megtárgyalta a Móri Többcélú Kistérségi Társulás Társulási Megállapodása XXIV. számú módosítására vonatkozó előterjesztést, melynek alapján az alábbi döntéseket hozza:

I.
1.	A Társulási Megállapodás X. fejezete 8.13. pontja helyébe az alábbi szövegrész lép: 

„8.13. A 8.2.-8.8. pontban foglalt ingatlanok üzemeltetéséről, karbantartásáról, felújításáról a tulajdonos Önkormányzatok gondoskodnak a Társulás és az Önkormányzatok által a működtetés tárgyában kötött külön megállapodás szerinti költségviselés mellett, ily módon a társult önkormányzatok között e körben közös tulajdon nem keletkezik.”


2. A Társulási Megállapodás X. fejezete 9.2. pontja helyébe az alábbi szövegrész kerül a 9.2.1. és a 9.2.2 alpontok változatlanul hagyása mellett.


„9.2.	A köznevelési intézmény költségvetésének részét képezik a Társulás és az Önkormányzatok által a működtetés tárgyában kötött megállapodásban részletezettek szerinti költségek.”

3. A Társulási Megállapodás X. fejezete 9.15. pontjában az alábbi szövegrész hatályon kívül helyezésre kerül: 

„A köznevelési intézmény elemi költségvetés jóváhagyására a Társulási Tanács elnöke jogosult.”


4. A Társulási Megállapodás XV. fejezete 1. pontja az alábbi 1.8. alponttal egészül ki:

„1.8. A XXIV. számú módosítással egységes szerkezetű Megállapodás a törzskönyvi bejegyzés napján lép hatályba, azzal, hogy a módosítással érintett rendelkezéseket 2026. január 1. napjától kell alkalmazni.”

	
5. A Képviselő-testület a Társulási Megállapodás egyéb pontjait módosítani nem kívánja, azok változatlanul kötelező érvényűek.




II.
Mór Városi Önkormányzat Képviselő-testülete a Móri Többcélú Kistérségi Társulás Társulási Megállapodását az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja s felhatalmazza a Polgármestert annak aláírására. 

Felelős: polgármester (Önkormányzati Iroda)
Határidő: 2026.05.31.

III.
A Képviselő-testület felkéri a polgármestert, mint a Móri Többcélú Kistérségi Társulás Társulási Tanács elnökét, hogy a Móri Többcélú Kistérségi Társulás egységes szerkezetbe foglalt Társulási Megállapodását annak teljes körű elfogadását és aláírását követően a Magyar Államkincstár Fejér Vármegyei Igazgatósága részére küldje meg. 

Felelős: polgármester (Önkormányzati Iroda)
Határidő: 2026.05.31.

